**Referat fra styremøte i Buskerud Bygdekvinnelag**

30. januar 2017 hos Sølvi Jødal, Bønsnesveien 77, 3530 Røyse

Tilstede: Frøydis Løkensgard, Inger Margrethe Medhus, Reidun Røisli, Else Hval, Sølvi Jødal, Mette Rustand og Kristin Baalerud.

**Sak 46/16 Godkjenning av innkalling og saksliste**

Enstemmig godkjent

**Sak 47/16 Godkjenning av referat fra forrige møte**

Enstemmig godkjent. Varamedlemmene vil gjerne at sekretæren også sender referat til dem.

**Sak 48/16: Inspirasjonsseminar 4. februar 2017 på Benterudstua, Hønefoss**

Litt gjennomgang av planen for dagen og oppsummering:

Med styret i BBK er vi nå 45 påmeldte. BRA!

Sølvi Jødal har snakket med Gunn Jorunn Sørum og de har blitt enige om hennes opplegg.

Vi deler ut navnelapper som hver enkelt kan skrive navnet på. Sølvi har også kjøpt inn penner og skrivemateriell til alle.

Else Hval og Sølvi Jødal skal på befaring på Benterudstua onsdag 1. febr. Vi trenger og har fått noen til kjøkkentjeneste v/lunsjen.

Vi tar med Blomsterteppe til pynt. Inger Margrethe Medhus lager en historikk som følger teppet heretter.

**Sak 49/16: Buskerudbunadene**

Fortsettelse av sak 42/16:

Frøydis Løkensgard har igjen kontaktet Husfliden i Drammen. De var lite imøtekommende, men innrømmet at de hadde solgt 30 bunader m/skjorte og 6 skjorter utenom. Provisjon iflg. avtale er kr. 150,- pr. bunad og kr. 50,- pr. skjorte. Denne provisjonen skulle vært innbetalt innen 1. des. 2016. Sølvi sender purring på totalt kr. 6.300,- og ber om innbetaling omgående.

Det viser seg også **at Gøy Tøy selger damebunaden** i tillegg til herrebunaden. De har betalt for herrebunaden, men ingen ting for damebunaden. **Heges systue, Konnerud selger begge bunadene! Norske Bunader selger også damebunaden.** Men det er bare Husfliden i Drammen som har avtale med rettighetshaver Buskerud Bygdekvinnelag!!

Heimen i Oslo selger ingen av bunadene. Det er aldri betalt inn provisjon for sølvet.

Vi avventer Sølvis purring.

**Sak 50/16: Årsmøte 2017 på Lampeland**

Forsettelse av sak 43/16:

Kristin Baalerud lager invitasjon og sender sonerepresentantene som **må videresende til sine lokallag**. Påmeldingsfristen settes til 17. februar 2017. Lokallaga har i tillegg til leder, 1 representant for de første 25 medlemmene og 1 ekstra representant for hver påbegynte 5 medlemmer. Alle medlemmer kan være observatører på årsmøtet, men kun de valgte representantene har tale- og stemmerett.

I flg. vedtektene skal to fra Buskerud Bondelag og Buskerud Bygdeungdomslag inviteres.

Årsmeldinga: Inger Margrethe Medhus gikk igjennom det hun har fått og hva hun mangler. Sølvi Jødal har utarbeidet styrets beretning, men vi må alle huske på å få inn antall saker vi har behandlet.

Frist for innsendelse av annonser er 13.2.2017, og alle lokallaga i sone B jobber med saken. Hallingdal Trykk vil trykke 100 eks. av 20 sider for ca. 5.500,- kr. Det kan ikke være særlig mye å hente ved å innhente flere tilbud, dessuten kjenner Inger Margrethe Medhus nå til dette firma, og det er enkelt å levere PIN 17.2.2017 og hente ferdig trykket årsmeldinger 27.2.2017. Pakking til møtedeltakerne gjøres neste styremøte.

Baksida på årsmeldinga ble sjekket og feil rettet.

NBK har utarbeidet forslag til resolusjon som kan vedtas på fylkesårsmøtene. Resolusjonen har tema «Styrk matproduksjonen.» Kristin Baalerud redigerer skrivet som deles ut på årsmøtet. (Er gjort)

Nok en gang: Det er sonerepresentantenes ansvar å sørge for at vandreloddbøkene til årsmøtelotteriet sirkulerer rundt i lokallaga. Pengene fra hvert lokallag settes inn på Buskerud BK's konto 2280.23.01956 etter hvert. Husk å merke innbetalinga med årsmøtelotteri 2017.

Inger Margrethe Medhus, Reidun Røisli og Frøydis Løkensgard tar seg av trekningen av lotteriet under lunsjen på årsmøtet. Inger Margrethe tar med lapper til 500 og post-it-lapper.

Forslag til avsetning fra Lang, lang rekke-kontoen gjøres neste møte.

Kasserer Åse Skagnæs har oversendt til nå - ikke revidert - regnskap. Vi gikk igjennom dette som viste et underskudd på vel kr. 24.000,-. Dette er noe overraskende for oss, da vi har vært svært nøkterne med pengebruk i h.h.t. budsjettet, så dette må i hovedsak skyldes overforbruk de første 3 månedene i 2016.

Budsjett og arbeidsplan settes opp neste møte.

 **Sak 51/16: Gjensidigestiftelsens møte 25.1.2017**

Påmeldingen fra BBK var ikke registrert, så Else Hval og Inger Margrethe Medhus var ikke.

Chris Bjelke orienterer på Inspirasjonsseminaret vårt 4.2.2017

**Sak 52/16 Eventuelt**

BBK har fått invitasjon til årsmøtet i Buskerud Bondelag 22.3.2017. Vi har 2 representanter med stemmerett; Sølvi Jødal og Mette Rustand drar.

Likeledes har Buskerud Bygdeungdomslag årsmøte 18.2.2017. Reidun Røisli representerer BBK.

Sølvi Jødal er innbudt til Nore BK’s 80-års jubileum 11.2.2017, ordner gavekort og reiser dit. Kristin Baalerud skal være hovedtaler.

I Krødsherad BK er det bar 4 medlemmer igjen og de vurderer nedleggelse. Reidun Røisli følger opp saken i samarbeid med leder i Krødsherad BK for å prøve å unngå dette. I Reiduns eget lag har de nesten doblet medlemstallet i år!

Flere av sonerepresentantene har fått inn fellesskrivene fra NBK i sine respektive lokalaviser/nettsider.

Aller sist ble blomsterteppe lagt utover gulvet til allmenn beskuelse og beundring.

**Neste styremøte blir 1. mars 2017 kl. 13.00 hos Sølvi Jødal, Bønsnesveien 77, Røyse. I tillegg må vi ha et styremøte/arbeidsmøte torsdag 16. mars 2017 fra kl. 13.00 på Lampeland Hotell og fortsette fredag 17. mars før årsmøtet begynner.** Kristin Baalerud tinger 3 enkle og 1 dobbeltrom for overnatting fra 16.3.